རོང་འབྲོག་མང་ཚོགས་ཀྱི་གནས་ཚུལ་ལ་དགོངས་ནས་སྨན་ཁང་གིས་སྔ་གཞུག་ཏུ་དཔའ་ལུང་སོགས་བོད་རིགས་ས་ཁུལ་གྱི་ཞིང་གྲོང་སྨན་པ་གསོ་སྐྱོང་དང་།མ་བུ་བདེ་སྲུང་གི་མི་སྣ་སྦྱོང་བརྡར་དང་དེའི་འཕྲོད་བསྟེན་ཤེས་བྱ་ཁྱབ་སྤེལ་བྱས་པ།གཞི་རིམ་གྱི་བྱིས་པའི་སློབ་གསོ་ལ་རོགས་སྐྱོར་བྱས་པ།རང་བྱུང་གནོད་འཚེ་ཐེབས་པའི་མང་ཚོགས་ལ་རོགས་རམ་བྱས་པ་བཅས་ཀྱི་བྱ་འགུལ་མང་བོ་སྒྲུབ་པ་དང་།འདས་པའི་ལོ་མང་བོའི་རིང་དུ་སྨན་པ་རྣམས་ལོ་རེར་མཚོ་སྔོན་ཞིང་ཆེན་གྱི་ཁོངས་སུ་ཡོད་པའི་མཐའ་ཁུལ་ས་ཆའི་རོང་འབྲོག་པའི་མང་ཚོགས་རྣམས་ལ་རིན་མི་ལེན་པར་སྨན་བཅོས་བྱས་དང་བྱེད་བཞིན་ཡོད་པ་དང་།ད་ལྟའི་བར་དུ་སྨན་ཁང་ནང་ནད་པ་ལ་བརྟག་དཔྱད་བྱས་པ་དང་།སྨན་བཅོས་བྱས་པ།མང་ཚོགས་ཀྱི་ཁྲོད་དུ་སོང་སྟེ་མང་ཚོགས་ལ་ནད་བརྟག་དཔྱད་དང་ནད་བཅོས་བྱས་པ།རོང་འབྲོག་མང་ཚོགས་ལ་བདེ་ཐང་ཡོང་བའི་ཤེས་བྱ་སྤེལ་བ་བཅས་ལོ་རེར་མི་ཐེངས་ཁྲི་ཕྲག་བཅུ་གཅིག་ལྷག་ཡོད་པ་རེད།